**Ogres novada pašvaldības saistošo noteikumu Nr.27/2021 “Par pabalstiem bārenim un bez vecāku gādības palikušajam bērnam pēc pilngadības sasniegšanas” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotā Ogres novadā šobrīd ir spēkā šādi saistošie noteikumi vai to punkti par palīdzību bārenim un bez vecāku gādības palikušajam bērnam pēc pilngadības sasniegšanas (turpmāk – pabalsts), kas ir izvērtējami:   1. Lielvārdes novada pašvaldības 2015. gada 28. oktobra saistošo noteikumu Nr. 20 “Par Lielvārdes novada pašvaldības sociālajiem pabalstiem” 8.1.3., 8.1.5. apakšpunkti un 18., 20. punkti”; 2. Ikšķiles novada pašvaldības 2019. gada 28. augusta saistošie noteikumi Nr. 12/2019 “Par Ikšķiles novada pašvaldības atbalstu bāreņiem un bez vecāku gādības palikušajiem bērniem”; 3. Ķeguma novada pašvaldības 2019. gada 12.jūnija saistošo noteikumu Nr. KND1-6/19/7 “Par Ķeguma novada pašvaldības sniegto atbalstu bāreņiem un bez vecāku gādības palikušajiem bērniem pēc pilngadības sasniegšanas, audžuģimenēm un aizbildņiem” 4.1., 4.4. apakšpunkts, II. un V. nodaļa”;   (turpmāk visi kopā – spēkā esošie saistošie noteikumi).  Likuma “Par pašvaldībām” 43.panta trešā daļa noteic, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi.  Līdz ar to jaunievēlētai Ogres novada pašvaldības (turpmāk – Pašvaldība) domei ir jāizvērtē spēkā esošie saistošie noteikumi un tai ir tiesības pieņemt jaunus saistošos noteikumus par pabalstu bārenim un bez vecāku gādības palikušajam bērnam pēc pilngadības sasniegšanas noteikšanu, kas attieksies uz visu jaunizveidotā Ogres novada teritoriju.  Pieņemot saistošos noteikumus par pabalstu bārenim un bez vecāku gādības palikušajam bērnam pēc pilngadības sasniegšanas noteikšanu, visā jaunizveidotajā Ogres novadā tiks noteikts vienādi pabalstu bārenim un bez vecāku gādības palikušajam bērnam pēc pilngadības sasniegšanas apmēri un to saņemšanas kritēriji. |
| 1. Īss projekta satura izklāsts | Saistošo noteikumu projekts nosaka Pašvaldības pabalstus bārenim un bez vecāku gādības palikušajam bērnam pēc pilngadības sasniegšanas, to apmēru un pabalstu, pieprasīšanas, piešķiršanas un izmaksas kārtību Ogres novada pašvaldībā no 2022.gada 1.janvāra.  Spēkā esošie saistošie noteikumi, kuri attiecīgi tiek piemēroti bijušo Ikšķiles Ķeguma un Lielvārdes novadu administratīvajās teritorijās, nosaka atšķirīgus bērna piedzimšanas pabalstu bārenim un bez vecāku gādības palikušajam bērnam pēc pilngadības sasniegšanas apmērus, savukārt bijušā Ogres novada administratīvajā teritorijā saistošie noteikumi par pabalstiem bārenim un bez vecāku gādības palikušajam bērnam pēc pilngadības sasniegšanas nav pieņemti, bet pabalsta izmaksa tiek veikta pamatojoties uz normatīvo aktu prasībām.  Izvērtējot spēkā esošos saistošos noteikumus un ievērojot Pašvaldības budžeta iespējas, konstatēts, ka pabalstu bārenim un bez vecāku gādības palikušajam bērnam pēc pilngadības sasniegšanas apmērs būtu nosakāms šādā apmērā:   1. vienreizējs pabalsts pastāvīgas dzīves uzsākšanai - 218 *euro*, personai ar invaliditāti - 327 *euro*; 2. vienreizējs pabalsts sadzīves priekšmetu un mīkstā inventāra iegādei - 820,05 *euro;* 3. pabalsts ikmēneša izdevumu segšanai - 159 *euro*, personai ar invaliditāti – 213 *euro*. Pabalstu ikmēneša izdevumu segšanai izmaksā katru mēnesi, ja pilngadību sasniegušais bērns mācās vispārējās vai profesionālās izglītības iestādē, studē augstskolā vai koledžā un saskaņā ar izglītības jomu regulējošajos normatīvajos aktos noteikto kārtību sekmīgi apgūst izglītības vai studiju programmu; 4. mājokļa pabalsts tiek aprēķināts, piešķirts un izmaksāts saskaņā ar Ministru kabineta 2020. gada 17. decembra noteikumos Nr. 809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteikto kārtību, bet neņemot vērā bāreņa ienākumus.   Saistošie noteikumi par pabalstu bārenim un bez vecāku gādības palikušajam bērnam pēc pilngadības sasniegšanas apmēru un to pieprasīšanas, piešķiršanas un izmaksas kārtību visā jaunizveidotā Ogres novada administratīvā teritorijā tiks piemēroti no 2022.gada 1.janvāra, savukārt spēkā esošie saistošie noteikumi no 2022.gada 1.janvāra zaudēs spēku. |
| 1. Informācija par plānoto projekta ietekmi uz pašvaldības budžetu | Plānots, ka 2021. gadā palīdzība bāreņiem un bez vecāku gādības palikušajam bērniem pēc pilngadības sasniegšanas tiks sniegta šādā apmērā, ievērojot spēkā esošos saistošos noteikumus un normatīvo aktu prasības:   1. bijušā Ogres novada pašvaldībā 52 595 *euro* apmērā; 2. bijušā Ikšķiles novada pašvaldībā 9 170 *euro* apmērā, 3. bijušā Ķeguma novada pašvaldībā 2 850 *euro* apmērā; 4. bijušā Lielvārdes novada pašvaldībā 58 712 *euro* apmērā.   Kopējais palīdzības bāreņiem un bez vecāku gādības palikušajam bērniem pēc pilngadības sasniegšanas apmērs 2021.gadā plānots 123 327 *euro*.  2022.gadā palīdzību bāreņiem un bez vecāku gādības palikušajam bērniem pēc pilngadības sasniegšanas plānots sniegt 147 134 *euro* apmērā.  Līdz ar to, plānota budžeta izdevumu palielināšanās par 23 807 *euro* gadā.  Kopējā budžeta palielināšanās nav paredzēta ievērojot, ka budžeta izdevumu palielināšanās tiks kompensēta no Labklājības ministrijas saņemtās mērķdotācijas. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 1. Informācija par administratīvajām procedūrām | Institūcija, kurā var vērsties saistošo noteikumu piemērošanā, ir Ogres novada Sociālais dienests. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētāja vietnieks G.Sīviņš